
HALI ZA SIKU YA KIYAMA NA VITISHO VYAKE”. 

Sifa za ukamilifu zote ni za Allah, tunamhimidi, 
tunamuomba msaada, tunamuomba msamaha, na 
tunajilinda na Allah kutokana na shari za nafsi zetu, na 
kutokana na amali zetu mbovu, yule ataongozwa na Allah, 
basi hakuna wa kumpoteza, na atakayempoteza hakuna 
wa kumuongoza, nashuhudia ya kwamba hapana apasaye 
kuabudiwa ila Allah peke yake, hana mshirika, na 
nashuhudia kuwa Nabii wetu Muhammad ni mja wake na 
mtume wake, swala na salamu za Allah nyingi zimshukie 
yeye, watu wake, na masahaba wake. 


(Ammaa ba'du) Ama baada ya himdi hii: 


Mcheni Allah - enyi waja wa Allah - kama ipasavyo 
kumcha, na mchungeni [chungeni amri zake na makatazo 
yake] katika siri na minong'ono. 


(Ayyuhal muslimuun) Enyi waisilamu: 


Allah ameijenga dini ya Uisilamu juu ya misingi 
ambayo Uisilamu wa mja hautasihi ila kwa kuiamini, na 
miongoni mwayo ni yakini ya siku ya mwisho, na 
amethibitisha katika kitabu chake hoja zenye kuwajibisha 
kuwa na yakini nayo [siku hio], na miongoni mwazo ni: 
Uwezo wake aliyetakasika juu ya uumbaji wa kwanza 


(1) [Hotuba hii] imetolewa siku ya Ijumaa, tarehe ishirini na sita ya mwezi 
wa Rajab, mwaka wa elfu moja mia nne na arobaini na nne hijria, katika 
Masjid Nabawi. 

baada ya kutokuwepo, kuhuisha kwake wafu hapa 
duniani, na uwezo wake wa kuumba hayawani na kutoa 
mimea [katika ardhi] kwa maji, na Manabii [wote] 
wameafikiana kuwatajia kaumu zao jambo kufufuliwa. 


Ilikuwa ni katika uongofu wa Nabii swala na salamu 
za Allah zimshukie akiwapa mawaidha masahaba zake 
mara kwa mara kwa kuwatajia marudio [siku ya kiyama] 
na maelezo yake ya kina katika hutuba zake, hadi ikawa 
kana kwamba wanaiona siku hiyo kwa jicho, ibnul 
Qayyim Allah amrehemu amesema: "Na mzunguko wa 
hotuba zake [Nabii] swala na salamu za Allah zimshukie 
ulikuwa juu ya kumuhimidi Allah, kumsifu kwa neema 
zake na sifa za ukamilifu wake na himdi zake, kufunza 
misingi ya Uisilamu, kukumbusha pepo, moto na marudio 
[kiyama], kuamrisha uchamngu, na kubainisha sehemu za 
[kupata] ghadhabu zake na kupata radhi zake". 


Ni kwa Allah kuwa hatakinyanyua kitu katika vitu vya 
duniani ila atakiangusha, na ameumba ulimwengu katika 
sura mzuri zaidi, na akaiandaa kwa viumbe, ili 
wamuabudu Yeye duniani, na kiyama hakitasimama hadi 
Allah avunje alama za huu ulimwengu, na ageuze 
nidhamu yake; basi jua litakusanywa likunjwe na 
kutupwa, na muanga wake upotee, na mwezi utapotezwa 
nuru yake na uzuri wake ufifie, na vifungo vya nyota 
vitafunguka, zianguke na kusambaratika na nuru yake 
ishe, na bahari zitachanganywa [za maji chumvi na maji 
tamu] na kuwashwa moto, na majabali yatavurugwa, па 

ardhi itagongwa na kutingiswa, basi kusiwe na kombo 
wala muinuko, na Mola Mlezi aikabidhi [ardhi] kwa 
Mkono wa kuume ili kudhihirisha kahari yake na utukufu 
wake, na mbingu zitapasuka na rangi yake itabadilika, na 
Mola mlezi ataikunja kwa Mkono wake wa kuume 


ш, A ©5552 ; äi YA MOT) ua BG ab Fa A 19513 Gb 
(AEG 52 

{Na wala hawakumhishimu Allah kama anavyostahiki 
kadiri yake. Na Siku ya Kiyama ardhi yote itakuwa 
mkononi mwake, na mbingu zitakunjwa katika mkono 
wake wa kuume. Subhanahu wa Taa'la Ametakasika na 
Ametukuka na hayo wanayo mshirikisha пауо} [Az- 
Zumar: 671. 


Allah aliyetukuka атеша siku ya kiyama kwa majina 
kadhaa; ili watu wapate mazingatio kwa kule kutajwa 
kwake, na watafakari amri yake, na ni miongoni mwa 
majina yake [Yawmu ddiini] siku ya malipo, [Yawmul 
Fasli] siku ya hukumu, [Yawmul Hisaabu] siku ya hesabu, 
[Yawmul Hasrah] siku ya majuto, [Yawmul Jam'i] siku ya 
kukusanywa na | Yawmul Ba'thi] siku ya kufufuliwa; basi 
pindi Allah ataidhinisha kusimama kwa kiyama 
atamuamuru [Malaika anayeitwa] Israafiil apulize 
parapanda, basi roho za waja ziruke na kurudi katika muli 
yake. 

ООШУУ И Е РР Lej 
leerer 
{Na litapulizwa baragumu, mara watatoka makaburini 
wakikimbilia kwa Mola wao Mlezi! [Yasiin: 51] 


Basi muli ya waja yaote baada ya kuisha kwake kama 
inavoota mimea, [Nabii] swala na salamu za Allah 
zimshukie amesema: (Allah atateremsha maji kutoka 
mbinguni, basi waote kama inavoota mimea - yaani 
inavoota mbegu inapopandwa -, hamna sehemu katika 
binadamu ila itaisha, ila mfupa mmoja nao ni mkia wa 
mwanzo - nao ni mfupa wa mgongo wachini -, na umbo 
Па waja] litaanzia hapo siku ya kiyama), wameafikiana 
Bukhari na Muslim kuipokea. 


Basi Allah arudishe miili ya waja, nywele zao na ngozi 
zao kama zilivyokuwa duniani 


asked 


{Kama tulivyo anza umbo la mwanzo tutalirudisha 
tena. Ni ahadi iliyo juu yetu. Hakika Sisi ni watendao} 
[A]-Anbiyaa: 104] 


Watu wasimame kutoka makaburini mwao wakiwa 
wamejawa na hofu, na wa kwanza atakayetolewa kaburini 
mwake ni Nabii wetu swala na salamu za Allah 
zimshukie, [Nabii] swala na salamu za Allah zimshukie 
amesema: (Mimi ni mbora wa wana wa Adam siku ya 
kiyama, na ni wa kwanza atakayefungukiwa na 

kaburi), imepokewa na Muslim, na watu siku hiyo 
watakuwa miguu tupu wakiwa uchi, (na mja wa kwanza 
atakayevishwa siku ya kiyama ni Ibrahim salamu 
zimshukie), wameafikiana Bukhari na Muslim kuipokea. 


Na viumbe wote watakusanywa - majini, watu na 
wanyama -katika ardhi isio na sifa iliozoeleka, Allah 
mtukufu wa shani amesema: 


TAT AT aS Be or AR 93 As, EA 
SINE II ОХО EI 


(Siku itapo geuzwa ardhi iwe ardhi nyengine, na 
mbingu pia} [Ibrahim: 48], 


Lakini [watafufliwa] katika ardhi nyeupe inayomailika 
katika wekundu, hamna juu yake alama ya yeyote, na 
Mola wake atainyoosha kama inavonyooshwa ngozi. 


Na aliyehitimishiwa duniani na amali ya kheri au shari 
atafufuliwa juu yake siku ya kiyama, [Nabii] swala na 
salamu za Allah zimshukie amesema: (kila mja 
atafufuliwa juu уа [amali] aliyokufa juu yake), 
imepokewa na Muslim; na wapo miongoni mwa watu 
watakaofufuliwa katika sura ya amali yao waliokuwa 
wakiifanya duniani [nao ni] miongoni mwa wale 
waliotanguliziwa adhabu yao au thawabu yao [duniani]. 


Na Allah atawafunika makundi ya waumini chini ya 
kivuli chake siku ambao hamna kivuli ila kivuli chake. 

Na makafiri watakuwa katika udhalilifu, utwevu, 
babaiko na hofu. 


С KSS KÄ ES а Syty 25 05 Ж SÄ N | is OAS ЖУ 


{Siku watakapotoka makaburini kwa upesi kama 
kwamba wanakimbilia mfundo x Macho yao yatainama, 


udhalilifu utawafunika} [A1-Ma'arij: 43-44]. 


Siku ya kukusanywa ni siku ambayo waja watakodoa 
macho, na nyoyo zifafika kooni, 


Gas kan 4,52 
(Siku hiyo nyoyo zitapiga piga x Macho yao yatakuwa 


dhalili! [An-Naazi'at: 8-9] 


Na ndani yake [siku hiyo] jua litakurubia hadi umoto 
wake uwaudhi, na watokwe na jasho kwa kadri ya amali 
zao; basi janga lao lizidi, [Nabii] swala na salamu za Allah 
zimshukie amesema: (watu watatokwa na jasho siku ya 
kiyama hadi jasho lao lishuke dhiraa sabiini chini ya 
ardhi, na liwatie lijamu hadi liwafike masikioni 
mwao), wameafikiana Bukhari na Muslim kuipokea, (na 
watu watakumbwa na ghamu na janga hadi wafikie 
hali wasioieza na wasioihimili), wameafikiana Bukhari 
na Muslim kuipokea. 

Basi kisimamo kinapokuwa kirefu kwa waja, na 
wasihimili tena urefu wa kisimamo, watatafuta 
wakuwaombea mbele ya Mola wao; ili awaijie kwa ajili 
ya kuhukumu baina yao, [Nabii] swala na salamu za Allah 
zimshukie amesema: (basi watu wambiane: Hamuoni 
yaliyowafika? Hamuangalii atakayewaombea kwa 
Mola wenu?), wameafikiana Bukhari na Muslim 
kuipokea, basi wamuijie Adam na wamtake awaombee 
mbele ya Mola wake, naye awatolee udhuru na aseme: 
(Hakika Mola wangu leo hii ameghadhibika ghadhabu 
ambayo hajawahi kughadhibika mfano wake kabla, 
na wala hatoghadhibilka mfano wake baada yake), 
kisha wamuijie Nuuh, Ibrahim, Musa na Isa; basi wote 
wawatoe udhuru na wasema mfano alivosema Adam 
salamu za Allah zimshukie, kisha wamuijie Nabii wetu 
Muhammad swala na salamu za Allah zimshukie, naye 
aseme: (Mimi ndiye wa kutekeleza hilo), [Nabii] swala 
na salamu za Allah zimshukie amesema: (basi niende 
hadi chini ya Arshi, niporomoke kumsujudia Mola 
wangu mlezi, kisha Allah anifungulie aina za 
kumhimidi na kumsifu kiasi ambacho hajamfungulia 
yeyote kabla yangu, kisha [Allah] aseme: Ewe 
Muhammad, nyanyua kichwa chako, omba utapewa, 
ombea utakubaliwa uombezi wako, hapo niinue 
kichwa changu na niseme: Ewe Mola wangu mlezi, 
umma wangu umma wangu), wameafikiana Bukhari na 
Muslim kuipokea. 

Kisha Mola mlezi wa walimwengu aje katika utukufu 
wake na ukuu wake na aanze kuhukumu baina ya waja 
wake, na waja wote wahudhurishwe mbele yake wakiwa 
katika safu moja 


(62 EES 


{Na wakahudhurishwa mbele ya Mola wako Mlezi 
kwa safu} [Al-Kahf: 48]. 


Mola wao mlezi atazumgumza nao, na atawabainishia 
matendo yao na yaliochuma mikono yao, na awakirishe 
yale walioyafanya, na waletwe Mitume kuwa mashahidi 
juu ya kaumu zao, na wasimame mashahidi katika 
Malaika, na ardhi itoe ushahidi wa yaliotendwa juu yake, 
na viungo vitamke vilivyoyatenda. 


Na nyaraka na vitabu [za amali] zilizokuwa katika 
mikono ya Malaika waandishi wenya kusajilia waja kauli 
zao na matendo yao zitanushuriwa, basi siku hiyo 
yatadhihiri yaliokuwa yamefichika 


Plot 275 1 < Sow er 
«а LEY 0558 BGG 
{Siku hiyo mtahudhurishwa - haitafichika siri yoyote 
yenu} [Al-Haqgah: 18]. 


Na aliyoyafanya mja na akayasahau basi Allah 
hayasahau; bali amekuwa akimhifadhia, na Allah 
atamdhihirishia basi mja asikanushe chochote 

44.45 s ARFA 55 55855 А ace 


{ Allah ameyadhibiti, na wao wameyasahau! Na Allah 
ni Mwenye kushuhudia kila kitu} [Al-Mujaadilah: 6]. 


Allah aliyetakasika ni mwepesi wa wenye kuhesabu, 
atawahesabu viumbe wote katika wakati mmoja kwa 
matakwa yake na uwezo wake, na la kwanza 
atakaloulizwa mja katika hesabu ni Tawhid na kuwafata 
Mitume wake, kisha ni swala; basi ikisilihi amali zake 
zote zitasilihi, na endapo itafisidika, basi atahasirika; 


Wala haitaondoka miguu ya mja katika kisimamo 
hicho hadi aulizwe mambo manne: (kuhusu umri wake 
ameumaliza vipi, ilimu yake ameitendea nini, mali 
yake ameyachuma wapi, na ameyatumia vipi, na mwili 
wake ameumaliza vipi), imepokewa na Tirmidhi, na 
hamna neema yoyote ila Allah anahaki ndani yake na 
ataiuliza 


A 1 FA D 
[Tena bila ya shaka mtaulizwa siku hiyo juu ya 
neema} 
[At-Takaathur: 8] 


Na watu katika hesabu [ni aina mbili], ima ni mwema 
atakayechukua kitabu chake kwa mkono wa kulia, na 
Mola wake atamhesabu hesabu iliyosahali na nyepesi, 

basi arudi kwa jamaa zake na masahibu zake katika 
kisimamo kile akiwa na furaha mwenya saada, 


s Yan М» JAA h; g жабады p 
462722 LAN J] 2355 


(Ama atakaye pewa daftari lake kwa mkono wa kulia 
x Basi huyo atahesabiwa hesabu nyepesi # Na arudi kwa 
ahali zake na furaha} [A]-Inshigäg: 7-9]. 


Na ima ni muovu atakayepewa kitabu chake kwa 
mkono wa kushoto au kwa nyuma ya mgongo wake, basi 
aogope na aseme: 


(Laiti nisingeli pewa kitabu changu!) [Al-Haaqqah: 
25] 


Na Mola wake mlezi atamhasibu hesabu ngumu, 
atamdhibitia kwa wizani ya chembe ndogo zaidi, na 
atamuadhibu kwa kila dogo na kubwa, 


{ 277 TN 1 dn AN 9-7 „5 or > 
&\д 229 * | 1955 2528 # ab 255 KS GN суе Ag. 


{Na ama atakaye pewa daftari lake kwa nyuma ya 
mgongo wake x» Basi huyo ataomba kuteketea « Na 


ataingia Motoni| 

[A]-Inshigaag: 10-12]. 


Na katika makamu hiyo adhimu utadhihiri kwa waja 
uadilifu wa Allah па elimu yake yenye kuzunguka [kila 
kitu], na waumini watashuhudia rehema zake [Allah] 
kunjufu, fadhila zake, ukarimu wake na wema wake, basi 
atamuamili mwema kati ya waja kwa ihsani yake, na 
awaneemeshe wenye kutubia na masamaha wake, [Nabii] 
swala na salamu za Allah zimshukie amesema: (Allah 
atamkurubisha muumini, amuwekee sitara yake 
amsitiri, na aseme: Je unalijua dhambi kadhaa? 
Unalijua dhambi kadhaa? Basi aseme [mja]: Ndio ewe 
Mola wangu, hadi atapomaliza kumkirisha madhambi 
yake, na [mja] aone katika nafsi yake kuwa hakika 
ameangamia, atasema; Nilikusitiria duniani, na Mimi 
leo hii nakusamehe, basi apewe kitabu cha mema yake; 
ama makafiri na wanafiki, basi watasema mashahidi: 
(Hawa ndio walio mtungia uwongo Mola wao Мелі. 
Laana ya Allah iwapate walio dhulumu} [Huud: 18]), 
wameafikiana Bukhari na Muslim kuipokea. 


Na zitawekwa mizani ili zipimwe amali za waja, na 
hoja zitawasimamia, na uadilifu wa Allah utadhihiri ndani 
yao, 

25 ме 


SC o5 GE 05 Ай SKA 43) Lossi 259 


бо 5S Ged а ajan 

{Nasi tutaweka mizani za uadilifu kwa Siku ya 
Kiyama. Basi nafsi haitadhulumiwa kitu chochote. Hata 
ikiwa ni uzito wa chembe ya khardali tutaileta. Nasi 
tunatosha kuwa washika hisabu} [Al-Anbiya’: 47] 


Basi yule ambaye mizani yake [ya mema] itakuwa 
nzito hakika amefaulu, na ambaye mizani yake itakuwa 
nyepesi hakika ameangamia, na waja wanatofautiana 
kiuzito kulingana na amali zao na wema wa nyoyo zao, 
Mtume wa Allah swala na salamu za Allah zimshukie 
amesema: (Siku ya kiyama ataletwa mtu mkubwa 
mnono na mbele ya Allah asiwe na wizani wa ubawa 
ya mbu), wameafikiana Bukhari na Muslim kuipokea. 


Ni miongoni mwa uadilifu wake aliyetakasika siku ya 
akhera: kuwa atasimamisha kisasi baina ya viumbe, basi 
aliyemfanyia uadui mwenzake atalipishwa kisasi katika 
viwanja vya kiyama, [Nabii] swala na salamu za Allah 
zimshukie amesema: (Hakika siku ya kiyama haki 
zitafikishwa kwa wenyewe, hadi alipishiwe kisasi 
mbuzi asiye na pembe kutokana na aliye na pembe), 
imepokewa na Muslim, na aliyehasirika ni yule 
atakayechukuliwa mema yake na kupewa mwengine 
wakati wakuwa na haja nayo [mema] zaidi, [Nabii] swala 
na salamu za Allah zimshukie amesema: (Ambaye ana 
dhuluma kwa yeyote katika heshima yake au kitu 
chochote basi atijihalalishe naye leo, kabla haijafikia 
kutokuwa [malipo] ni dinari na dirhamu [na badala 
yake iwe kulipana ni kwa mema na maovu], akiwa na 

amali njema zitachukuliwa kwa kadri ya dhuluma 
yake, na asipokuwa na mema yatachukuliwa maovu ya 
aliyemdhulumu abebeshwe juu yake), imepokewa na 
Bukhari. 


Na mnao katika viwanja vya kiyama birika pana 
ambalo Allah amemkirimu nalo Nabii wetu swala na 
salamu za Allah zimshukie, makopo mawili yanamimina 
[maji] ndani yake kutoka Peponi kutoka katika mto wa 
Kawthar, urefu wake ni [mwendo wa] mwezi na upana 
wake ni mwezi, maji yake ni meupe kuliko maziwa, tamu 
kuliko asali, na harufu yake ni nzuri kuliko ya miski, na 
mnao ndani yake mabuli kama idadi ya nyota za 
mbinguni, atakayekunywa katika hili [birika] basi 
hatashikwa na kiu milele, na watazuiwa kunywa katika 
birika hilo watu waliozusha katika dini ya Allah mambo 
ambayo hajayaidhinisha. 

Na Mola mlezi atakapomaliza kuhukumu baina ya 
waja, wataondoka katika kisimamo hicho, ima kuelekea 
Peponi au Motoni, na waumini watapewa nuru zao zikiwa 
mbele yao na kuliani kwa kadri ya imani zao, na iwekwe 
[Swiraat] daraja ya juu ya Jahannamu, nalo ni lenye 
kuteleza, yaani miguu hayathibiti juu yake, watu watapita 
Juu yake kwa kadri ya amali zao; basi waumini wapite 
[kwa kasi] mfano wa kupepesa kwa jicho, wengine mfano 
wa umeme, wengine mfano wa upepo, wengine mfano wa 
ndege, na wengine mfano wa farasi bora, na mnao juu 
yake yenye kunyakua na uloo kubwa kubwa zinazopapura 

watu, basi kutakuwa na watakaofaulu na kusalimika, 
watakaopapurwa, na watakaosukumwa ndani ya Moto wa 
Jahannamu, na Nabii wetu swala na salamu za Allah 
zimshukie atakuwepo katika [swiraat] anasema: Ewe 
Mola wangu mlezi, salimisha salimisha! 


Na waumini watakapovuka [Swiraat] daraja liliojuu ya 
jahanamu watakuwa wamesalimika na Moto, lakini 
watahesabiwa katika [Al-Qintwarah] sehemu baina ya 
Pepo na Moto, na watalipishwa kisasi baina yao cha 
dhuluma zilizokuwa kati yao duniani, hadi watakapokuwa 
wamesafishwa hapo wataidhinishwa kuingia Peponi, 
lakini hawaaingia hadi aje Nabii wetu swala na salamu za 
Allah zimshukie na afunguliwe, naye ndiye wa kwanza 
atakayeiingia [Pepo] kisha utaingia umma wake, kisha 
kaumu zilizosalia, [Nabii] swala na salamu za Allah 
zimshukie amesema: (Siku ya kiyama nitakuja katika 
mlango wa Pepo, nitake kufunguliwa na basi mshika 
hazina ya Pepo aseme: Ni nani wewe? Hapo niseme: 
Muhammad, basi asema: Kukufungulia wewe ndio 
nimeamrisha, simfungulii yeyote kabla yako), 
imepokewa na Muslim. 


(Wa ba'du, ayyuhal muslimuun) Na baada ya haya 
enyi waisilamu: 


Basi Kiyama kinakuja wala hakuna shaka ndogo ndani 
yake, na siku ya kiyama ni siku ngumu, nzito na ndefu, 
janga linalofatiwa na janga, kwa ajili ya vitisho vyake 

vichwa vya watoto vinatokwa na mvi, na hakika Allah 
amemuamrisha Nabii swala na salamu za Allah zimshukie 
atahadharishe umma wake kutokana na siku hiyo katika 
sehemu Zaidi ya moja, akamuambia: 


aa WAA Се 
IA УЛО EI EFT 
(Na waonye siku ya majuto itapokuwa ашп, nao 


wamo katika kughafilika, wala wao hawaamini) 
| Maryam: 39], 


Na akamuambia: 


F & 7 o „4 KEATEN „=. 3.5 
Be bl G 56 СИ ASIN 3] 1355 х 

{Na waonye siku inayo kurubia, wakati nyoyo 
zitakapofika kooni, nao wamejaa huzuni. Madhaalimu 
hawatakuwa na rafiki, wala mwombezi wa kuitikiwa} 
[Ghaafir: 18] 


Mwenye akili ni yule aliyejiandaa kwayo (siku hiyo], 
na akakaa tayari kwa mazito yake na vitisho vyake, na 
akarudi kwa Allah na akatubia. 


(Audhu billaahi mina sh-shaitwaani rrajiim) najilinda 
na Allah kutokana na shetani aliyefukuzwa katika rehema 
za Allah, 

(Enyi mlio amini! Mcheni Mwenyezi Mungu, na kila 
nafsi iangalie inayo yatanguliza kwa ajili ya Kesho. Na 
mcheni Mwenyezi Mungu. Hakika Mwenyezi Mungu 
anazo khabari ya mnayo yatenda! [Al-Hashr: 18] 


Allah anibarikie mimi na nyinyi katika Our-ani 
tukufu... 

HOTUBA YA PILI 


Sifa njema zote astahili Allah kwa wema Wake 
[kwetu], na shukrani zote astahili Yeye kwa kutuafikia na 
kutuneemesha, na nashuhudia ya kwamba hakuna apasaye 
kuabudiwa ila Allah peke yake hana mshirika; ili 
kuadhimisha shani yake, na nashuhudia ya kwamba Nabii 
wetu Muhammad ni mja Wake [Allah] na Mtume wake, 
swala na salamu nyingi za Allah zimshukie yeye, watu wa 
nyumba yake na Masahaba wake. 

(Ayyuhal muslimuun) Enyi waisilamu: 

Elimu ya siku ya mwisho ni wajibu juu ya kila 
muisilamu, na ambaye elimu yake ya hilo itazidi basi 
imani yake itazidi, na waja wanahitajia kuikumbuka [siku 
hiyo) kila wakati na kuharakisha kufanya amali 
zinayowajibishwa nayo, na ni lazima kwa mja ajue katika 
elimu ya siku hiyo kadri ya kusihi itikadi yake, na [kadri] 
itakayomsaidia kutengea katika kauli zake na matendo 
yake, na mwenye kuafikiwa ni aliyeafikiwa na Allah, na 
aliachiliwa na kutonusuriwa ni yule ambaye Allah 
amemtegemeza kwa nafsi yake mwenye. 


Kisha jueni kuwa Allah amewaamrisha kumswalia na 
kumsalimia Nabii wake... 

